Komunalno društvo grada Imotskog moli korisnike grobnih mjesta s područja Grada da se jave u Komunalno društvo na adresi Glavina Donja 493/A ili na broj mobitela 091 152 2225 radi ažuriranja grobnog očevidnika.
Potrebno je doći u prostorije Društva te u programu u kojem radimo prepoznati polje i broj grobnog mjesta kako bi se grobnica povezala s korisnikom, a korisnika zadužilo za plaćanje godišnje grobne naknade.
Po čl.2. Zakona o grobljima groblja su komunalni objekti u vlasništvu jedinice lokalne samouprave na čijem se području nalaze.
Po čl. 13.st.3. istog Zakona za korištenje grobnog mjesta korisnik plaća godišnju grobnu naknadu.
Isti Zakon u čl. 14 kaže da se grobno mjesto za koje grobna naknada nije plaćena 10 godina smatra napuštenim i može se ponovno dodijeliti na korištenje.
Stoga molimo korisnike grobnih mjesta da se jave u Komunalno društvo s vjerodostojnim podatcima kako bismo na zadovoljstvo svih sredili odnosno ažurirali grobni očevidnik.